Шаркоўшчына. Акцыя працягваецца

У рамках другога этапу акцыі «Не пакідайце дзяцей адных!» работнікі Шаркаўшчынскага раённага аддзела па надзвычайных сітуацыях выступілі на бацькоўскіх сходах у ДУА «Яслі-сад №5 г.п.Шаркаўшчына», «Яслі-сад №4 г.п. Шаркаўшчына» і "Яслі-сад №1 г.п. Шаркаўшчына» на тэму: «Папярэджанне дзіцячага траўматызму і гібелі дзяцей».

Ратавальнікі паклікалі бацькоў быць больш пільнымі і максімальна ўважлівымі да сваіх дзяцей, ні ў якім разе не пакідаць без нагляду малалетніх дзяцей, а яшчэ з самага ранняга ўзросту навучаць правілам бяспечных паводзін, дзеянняў у выпадку надзвычайнай сітуацыі і быць годным прыкладам у выкананні мер бяспекі ў паўсядзённым жыцці.

Штогод вялікая колькасць дзяцей становяцца ахвярамі надзвычайных сітуацыі з прычыны свайго няведання і легкадумнасці, а часцей за ўсё, па недаглядзе бацькоў. Дарослыя, пакідаючы дзяцей без нагляду на некалькі хвілін, проста не задумваюцца аб тым, што можа адбыцца бяда. А за гэтыя кароткія хвіліны здараюцца непапраўныя трагедыі.

Акрамя гэтага ў ходзе сустрэч бацькам быў прадэманстраваны відэафільм «Недзіцячыя гульні», а таксама прадстаўлена прэзентацыя кампаніі «Правядзі час з карысцю!».